14 जनवरी से जमा होंगे आवेदन चार अगस्त से हज यात्रा शुरू
किशनगंज| हजयात्रा 2016 (1437 हिजरी) के लिए आगामी 14 जनवरी से आवेदन भरे जाएंगे। आवेदन करने के लिए अंतिम तारीख 8 फरवरी तय की गई है। इसके लिए हज कमेटी आॅफ इंडिया की ओर से शेड्यूल जारी कर दिया गया है। इसके अनुसार 9 से 13 सितंबर तक होने वाले हज के लिए भारत से 4 अगस्त से फ्लाइटें शुरू हो जाएंगी।
राजस्थान की फ्लाइटों के लिए आवेदन प्रक्रिया पूरी होने के बाद शेड्यूल जारी किया जाएगा, जो संभवतया 4 अगस्त के बाद का ही होगा। एक्शन प्लान हज 2016 के अनुसार इस बार आॅनलाइन आवेदन करने को अहमियत दी जाएगी। इसके तहत जिन लोगों ने पिछले सालों में आवेदन किया है, उन्हें फिर से आवेदन करने के लिए पासपोर्ट नंबर और आवेदन के साल के साथ कवर नंबर की जानकारी देनी होगी। इससे लोगों की भीड़ में भी कमी आएगी। मुस्लिम समाज के लोगों का कहना है कि सरकार की ओर से आॅनलाइन आवेदन की व्यवस्था करने से हज पर जाने वाले लोगों के परिवारजनों को राहत मिलेगी।
यह रहेगा शेड्यूल
फार्मभरने की शुरुआत 14 जनवरी से होगी। अंतिम तिथि 9 फरवरी होगी। कुर्रा (चयनित आवेदकों की लाॅटरी) 15 से 23 मार्च के बीच निकाली जाएगी। चयनित आवेदकों को अग्रिम राशि 8 अप्रैल तक जमा करानी होगी। भुगतान की रसीद एवं चिकित्सक प्रमाण पत्र जमा कराने की अंतिम तारीख 15 अप्रैल होगी। वेटिंग लिस्ट 6 मई को जारी की जाएगी।
सरकारीकोटे वालों को यह देने होंगे दस्तावेज
सरकारीकोटे से हज पर जाने वालों को 15 जुलाई तक आवेदन करना होगा। वहीं हज पर जाने वाली चार्टर फ्लाइटों की रवानगी 4 अगस्त से होगी। आखिरी हज फ्लाइटों की रवानगी 5 सितंबर को होगी। हज का दिन 10 सितंबर को रहेगा। वापसी फ्लाइटों की शुरुआत 15 सितंबर से होगी।
आॅनलाइनपर ज्यादा जोर
हजकमेटी के ट्रेनर हाजी इकबाल हुसैन अंसारी ने बताया कि गत साल भी जिले से 55 लोग हज पर गए थे। इस साल भी हज पर जाने वालों के फार्म 14 जनवरी से ही भरे जाएंगे। इस बार आॅनलाइन आवेदन करने पर अधिक जोर दिया जा रहा है। वहीं पहले आवेदन करने वाले लोगों को दोबारा से फार्म भरने की आवश्यकता नहीं है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva